[image: image1.jpg]° IAPYMA
MIXAAHZ
° KAKOTIANNHZ



    

Μάρτιος 2012 - Το πρόγραμμα

ΧΟΡΟΣ
medDeT*
από τους

κι όμΩς κινείται
Χορός, ακροβασία, ζωντανή μουσική
Από Πέμπτη 1 έως Κυριακή 4 &

από Πέμπτη 8 έως Κυριακή 11 Μαρτίου 2012, στις 21:00
κι όμΩς κινείται 
medDeT*/ αφού ο κόσμος 
παίρνει παραληρηματικό δρόμο,
εμείς πρέπει να υιοθετήσουμε μια παραληρηματική οπτική.

Χορός, ακροβασία, ζωντανή μουσική

*η λέξη στην κυριολεξία της μεταφράζεται ως βοήθεια ,
χρησιμοποιήθηκε και χρησιμοποιείται στους θρησκευτικούς και λαϊκούς αμανέδες.


Κατά βάθος η επανάσταση έλαβε χώρα παντού, μόνο που αυτό δεν έγινε καθόλου όπως το περιμέναμε. Παντού ό,τι απελευθερώθηκε, αποδεσμεύτηκε από την έννοιά του, την ουσία του, την αξία του, την αναφορά του, την προέλευση και το σκοπό του και εξακολουθεί να λειτουργεί, μόνο που η ιδέα του έχει προ πολλού εκλείψει.

Τίποτε (ούτε κι αυτός ο Θεός) δεν εξαφανίζεται πλέον από τέλος ή θάνατο, αλλά από πολλαπλασιασμό, κορεσμό και αύξουσα ακαθοριστία.

Για μας τα πάντα είναι αποκρυπτογραφήσιμα εκ των προτέρων, έχουμε εξαιρετικά μέσα ανάλυσης αλλά όχι κατάστασης. Ζούμε θεωρητικά πολύ πιο πέρα από τα ίδια μας τα συμβάντα. Εξ’ ου και η βαθιά μελαγχολία. 

Σε άλλες εποχές και σε άλλες κουλτούρες παράξενες άνθρωποι έζησαν και ζουν καταπτοημένοι μπροστά στο πεπρωμένο. Εμείς ζούμε καταπτοημένοι λόγω της απουσίας πεπρωμένου. Το κάθε τι μας έρχεται μόνο από εμάς τους ίδιους. Ο καθένας έχει φορτωθεί την ευθύνη της ζωής του. Αβάσιμη ουτοπία. Θα έπρεπε να μετασχηματιστεί το άτομο σε δούλο της ταυτότητάς του, της θέλησής του, της ευθύνης του, του πόθου του, να ελέγχει όλα τα κυκλώματά του κι όλα τα κυκλώματα του κόσμου, που διασταυρώνονται μέσα στα γονίδιά του, στα νεύρα, στις σκέψεις του. Υποτέλεια ανήκουστη.

Όλος ο κόσμος είναι διαβολικά ενήμερος για τον εαυτό του και για τον πόθο του. Όλα είναι τόσο απλά που εκείνος που προχωρά μεταμφιεσμένος γίνεται καταγέλαστος.
Το τέλος των μυστηρίων. 
Jean Baudrillard/la Transparence du Mal
ΣΥΝΤΕΛΕΣΤΕΣ

Χορός - ακροβασία:
Bentancor Camilo, Δημάς Βασίλης, Λινάρδου Αντιγόνη, 


Μαλκότσης Ερμής, Παρασκευοπούλου Ιωάννα, Σουγιουλτζή 

Χριστίνα

Μουσική σύνθεση και ερμηνεία:
Αντωνίου Κλέων, Αποστολάκης Δημήτρης, 

Κανέλος Τάκης, Μπρέντας Δημήτρης, Νόνης Αλέξης, Ρέλλος Θοδωρής (μέλη των Χαΐνηδων και των mode plagal)

Φωτισμοί:
Καψούρος Βασίλης

Σκηνικός Χώρος:
Bentancor Camilo

Κοστούμια:
Μάνεση Αγγελική, Μουζάκη Φανή

medDeT* 

από τους 

κι όμΩς κινείται

Χορός, ακροβασία, ζωντανή μουσική

Από Πέμπτη 1 έως  Κυριακή 4 &
από Πέμπτη 8 έως Κυριακή 11 Μαρτίου 2012, στις 21:00
Αίθουσα: Θέατρο
Διάρκεια: 75΄
Εισιτήρια: €10 ενιαίο
Χορηγοί  Επικοινωνίας

ΒΗΜΑ 99,5

*****

ΜΟΥΣΙΚΗ
Μουσικό – εκπαιδευτικό πρόγραμμα

«Γνωρίζοντας τη Μουσική και τους Μουσικούς»

Σχεδιασμός, επιμέλεια

Γιώργος Κουμεντάκης

9, 10, 11 & 17, 18 Μαρτίου 2012

Με ελεύθερη είσοδο

Το Ίδρυμα Μιχάλης Κακογιάννης και η Πρωτοβουλία Κοινωνικής Ευαισθητοποίησης «Πρώτα το Παιδί» διοργανώνουν το Μάρτιο του 2012 το μουσικό – εκπαιδευτικό πρόγραμμα «Γνωρίζοντας τη Μουσική και τους Μουσικούς». Ο σχεδιασμός η πρόταση και επιμέλεια του προγράμματος είναι του Γιώργου Κουμεντάκη. Το πρόγραμμα πραγματοποιείται με την ευγενική χορηγία του Ταχυδρομικού Ταμιευτηρίου. 

Βασικός στόχος αυτού του προγράμματος είναι η δημιουργία ενός περιβάλλοντος όπου μπορεί να ανθίσει η μουσική προσφορά. Οι καλλιτέχνες και οι ομάδες, που έχουν επιλεγεί, κινούνται στο χώρο της μουσικής εκπαίδευσης σε ένα επίπεδο ελευθέρων σπουδών και το κοινό χαρακτηριστικό στην προσφορά τους είναι ότι πρόκειται για νέες δυνάμεις οι οποίες μέσα από μία εκπαιδευτική διαδικασία υψηλού επιπέδου καταλήγουν σε μία καλλιτεχνική σύμπραξη με αξιόλογο μουσικό αποτέλεσμα μέσω της έρευνας και της ανταλλαγής παραδόσεων, μουσικών εμπειριών και υλικού.

Μία πολύ σημαντική παράμετρος του προγράμματος έγκειται στο γεγονός ότι στις συλλογικές συμμετοχές του 2ου κύκλου συναυλιών περιλαμβάνονται σχήματα και προσπάθειες από την περιφέρεια (Κυκλάδες και Μακεδονία) όπου έχουν δημιουργηθεί δυναμικές μουσικές κοινότητες με διαρκή παρουσία και έντονη εκπαιδευτική και καλλιτεχνική δραστηριότητα.

Συγχρόνως, αναδεικνύονται οι διεθνείς συνεργασίες και καλλιτεχνικές ανταλλαγές με την ανταλλαγή μουσικών εμπειριών και υλικού διαφορετικών παραδόσεων και τη σύμπραξη Ελλήνων μουσικών, που ζουν στην Ελλάδα, με μουσικούς Έλληνες και μη από το εξωτερικό.

Ο πρώτος κύκλος «Δάσκαλοι και Μαθητές» περιλαμβάνει τρεις συναυλίες την Παρασκευή 9, το Σάββατο 10 και την Κυριακή 11 Μαρτίου 2012 από τρεις σολίστες που διδάσκουν και δημιουργούν στην Ελλάδα. Παράλληλα, ο καθένας στον τομέα του έχει ήδη να επιδείξει σημαντικό έργο τόσο εκπαιδευτικό όσο και καλλιτεχνικό. Μαζί τους επί σκηνής θα βρεθούν μαθητές τους, σε διαφορετικά είδη μουσικής διδασκαλίας τους.

-  Η ομάδα Quilombo σε μάθημα κρουστών και οι μαθητές τους
-  Η Κατερίνα Καναβάκη και η Βασιλεία Ευσταθιάδου  σε μία μουσική συνάντηση για το  πιάνο. Συμμετέχει η Άι Μοτοχάσι
- Η Άννα Στερεοπούλου θα παρουσιάσει στο πλαίσιο μουσικού εργαστηρίου - ρεσιτάλ τις βασικές μεθόδους και λειτουργίες της μουσικής και του ήχου στην εικόνα, μέσα από διαφορετικές τεχνικές, βάσει της ιστορικής και παράλληλης εξέλιξης των δύο τεχνών (Μουσική – Κινηματογράφος). 


Ο δεύτερος κύκλος «Μουσικές Κοινότητες» περιλαμβάνει ακόμη τρεις συναυλίες το Σάββατο 17 και την Κυριακή 18 Μαρτίου 2012 από καταξιωμένους συνθέτες -μουσικούς σε σύμπραξη με αναγνωρισμένα μουσικά σύνολα της Αθήνας αλλά και της περιφέρειας.  
-Νίκος Κυπουργός και η Ορχήστρα Κυκλάδων
Η νεοσύστατη ορχήστρα αποτελείται από 18 μέλη που συνδυάζουν μία μεγάλη ποικιλία παραδοσιακών, λαϊκών οργάνων και τραγούδι.

Το πρόγραμμα της συναυλίας περιλαμβάνει ελληνική μουσική και τραγούδια σε όλες τις εκφάνσεις, παραδοσιακή, λαϊκή και έντεχνη.


- Αλέξανδρος Μούζας με το Ergon Ensemble 

Το ERGON ENSEMBLE πρωτοεμφανίστηκε το 2004 σαν άτυπο μουσικό σύνολο του Φεστιβάλ Παξών. Έχει πάρει την σημερινή μορφή του από το 2008. Απαρτίζεται από ταλαντούχους μουσικούς που έχουν συμμετάσχει, όλα αυτά τα χρόνια, στο International Ensemble Modern Academy στους  Παξούς.  


- ΝΕΟΙ ΠΑΝΕΣ
Μία μουσική πρόβα / εργαστήριο για τις ελληνικές & «καθ’ ημάς» μουσικές παραδόσεις   
Το μουσικό σύνολο / εργαστήριο «Νέοι Πάνες» του Τμήματος Μουσικής Επιστήμης & Τέχνης του Πανεπιστημίου Μακεδονίας, προσφέρει μία παρουσίαση των μουσικών οργάνων που δεσπόζουν εδώ και αιώνες στο λαϊκό και λόγιο πολιτισμό της νότιας Βαλκανικής.  

Οι νέοι μουσικοί που απαρτίζουν την ομάδα αυτή - φοιτητές και αυριανοί επαγγελματίες - μαζί με τους καθηγητές τους, «μουσικοτροπούν» και αυτοσχεδιάζουν με την πλούσια φρασεολογία και την περίτεχνη αρχιτεκτονική των οικείων μουσικών μας παραδόσεων, προτείνοντας μία ερμηνεία που φιλοδοξεί να συγκεράσει την παλαιά με τη σύγχρονη μουσική πράξη της πόλης.
Μετά την παρουσίαση θα ακολουθήσει μία μουσική παράσταση 30 λεπτών όπου και θα παρουσιαστούν σκοποί και συνθέσεις μέσα από τους οποίους αναδεικνύονται τα μουσικά όργανα που θα παρουσιαστούν. 
Συμμετέχουν οι:

Αγκιστριώτης Παντελής (πολίτικη λύρα), Aντωνιάδης Γιάννης (κλαρίνο), Αυγερινός Αντώνης (μπουζούκι), Βαλάση Λουκία (σαντούρι), Ζιγκερίδης Βασίλης (κανονάκι), Ζιγκερίδης Κώστας (μπαγιάν), Καμπουρίδου Στέλλα (καβάλι), Κόκκορης Αργύρης (τραγούδι, ούτι), Κρομμύδας Χρήστος (μπουζούκι), Κώττη Χαριτίνη (βιολί), Λαμπαδάκη Ναταλία (τραγούδι), Παπαστεριοπούλου Αλεξάνδρα (κρουστά), Ριζόπουλος Αλέξανδρος (κρουστά).

Καλλιτεχνική επιμέλεια, συντονισμός μουσικού συνόλου: Ατζακάς Θύμιος, Αχαλινωτόπουλος Μάνος, Σινόπουλος Σωκράτης, Τσικουρίδης Λευτέρης 
Το Πρόγραμμα απευθύνεται σε μαθητές μέσης εκπαίδευσης με έμφαση στους μαθητές των Μουσικών και Καλλιτεχνικών Σχολείων, των Ειδικών Σχολείων και των Ωδείων, και αποτελεί εργαλείο για τους εκπαιδευτικούς των συναφών κλάδων.

Μουσικό-εκπαιδευτικό Πρόγραμμα:

«Γνωρίζοντας τη Μουσική και τους Μουσικούς»

Συναυλίες Α’ Κύκλου

Παρασκευή 9 Μαρτίου στις 18:00 -20:00 Ομάδα Quilombo
Σάββατο 10 Μαρτίου στις 12:00 -14:00 Άννα Στερεοπούλου
Κυριακή 11 Μαρτίου στις 12:00 -14:00 Κατερίνα Καναβάκη, Βασιλεία Ευσταθιάδου
Αίθουσα: Θέατρο
Είσοδος Ελεύθερη 

Συναυλίες Β’ Κύκλου

Σάββατο 17 Μαρτίου στις 12:00 -14:00 Αλέξανδρος Μούζας με το Ergon Ensemble  Σάββατο 17 Μαρτίου στις 20:00 - 22:00 Νίκος Κυπουργός & η Ορχήστρα Κυκλάδων
Κυριακή 18 Μαρτίου στις 12:00 -14:00 Νέοι Πάνες – Θύμιος Ατζακάς και Σωκράτης Σινόπουλος
Αίθουσα: Θέατρο
Είσοδος Ελεύθερη 

Χορηγός Προγράμματος: Ταχυδρομικό Ταμιευτήριο

Με την Υποστήριξη της Πρωτοβουλίας Κοινωνικής Ευαισθητοποίησης 
«Πρώτα το Παιδί».
****
COLD BLOODED BLUE 
από τον συνθέτη Κώστα Δημουλέα
Μουσική παράσταση σε ποίηση 
Ηλία Λάγιου, Γιάννη Βαρβέρη και Γιώργου Κοροπούλη

12, 13, 19, 20, 26 και 27 Μαρτίου 2012, στις 21:30
(Δευτέρα- Τρίτη)

Ο συνθέτης Κώστας Δημουλέας παρουσιάζει στο Black Box του Ιδρύματος Μιχάλης Κακογιάννης τη μουσική παράσταση ¨Cold Blooded Blue" σε ποίηση Ηλία Λάγιου, Γιάννη Βαρβέρη και Γιώργου Κοροπούλη.

"Αιρετική" ποίηση, "αιρετικά" μελοποιημένη με τη συμμετοχή μιας σύγχρονης jazz μπάντας, θεατρική δράση και κινηματογραφική εικόνα συνθέτουν ιστορία ενός "αντι-ήρωα" που προσπαθεί να ισορροπήσει στον παραλογισμό του σύγχρονου ελληνικού αστικού τοπίου. Μία μουσική παράσταση που χαρακτηρίζεται άλλοτε με σουρεαλιστική διάθεση και άλλοτε από  ωμό και σαρκαστικό τρόπο έκφρασης.
ΣΥΝΤΕΛΕΣΤΕΣ

Σύλληψη - μουσική πιάνο:- 
Κώστας Δημουλέας

Σκηνοθεσία - video:
Μάρκος Λειβαδάρος

Βοηθός Σκηνοθέτης:
Μαρία Κόντου

Σκηνογραφία - Φωτισμοί:
Παναγιώτης Δημουλέας
Τραγούδι - πιάνο:
Σάσα Παπαλάμπρου, Περικλής Μπισκίνης
Κοντραμπάσο:
Γιάννης Πλαγιανάκος

Σοπράνο σαξόφωνο:
Παναγιώτης Ράπτης

Ντραμς:
Γιώργος Σπανός

Ηθοποιός:
Δημήτρης Βέργαδος

Οργάνωση Παραγωγής:
Kochlias Art

COLD BLOODED BLUE 

από τον συνθέτη Κώστα Δημουλέα
Μουσική παράσταση σε ποίηση 
Ηλία Λάγιου, Γιάννη Βαρβέρη και Γιώργου Κοροπούλη

Δευτέρα 12, Τρίτη 13, 
Δευτέρα 19,  Τρίτη 20, 
Δευτέρα 26 και  Τρίτη 27 Μαρτίου 2012, στις 21:30
Αίθουσα: Black Box
Διάρκεια: 80' 

Τιμή εισιτηρίων: 12€, Κανονικό 


       9€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 



              Πολυτέκνων (ΑΣΠΕ) & Ευρωπαϊκής Κάρτας 
Νέων/  Κάτοχοι Κάρτας  Πολιτισμού/ ΑμΕΑ, άνω των 65 
*******
ΘΕΑΤΡΟ
«Μετρημένες Μέρες» 
Ομάδα Ήλιος  
Σκηνοθεσία Κώστας Γάκης - Βάσια Ατταριάν
Μια παράσταση βασισμένη στο έργο 
«Οι Αριθμημένοι» του Eλίας Κανέττι
Από Σάββατο 3 Μαρτίου έως Κυριακή 8 Απριλίου 2012
(κάθε Τετάρτη, Παρασκευή κ Σάββατο στις 21:30, Κυριακή στις 20:30)



... 
Πώς θα σου φαινόταν αν τ’ όνομά σου ήταν η ηλικία θανάτου σου;
Πώς θα σου φαινόταν αν σε έλεγαν δέκα ή αν σε έλεγαν ογδόντα οχτώ; 
Πώς θα σου φαινόταν αν για όλα αυτά αποφάσιζε ένας κάποιος «φύλακας»;

Ίσως αν σε έλεγαν πενήντα και ετοιμαζόσουν να κλείσεις το πεντηκοστό έτος της ηλικίας σου ν’ αμφισβητούσες αυτό το καθεστώς και να προσπαθούσες να το ανατρέψεις. Ίσως και να τα κατάφερνες.

Τελικά, όμως, θα μπορούσες να διαχειριστείς την αποκάλυψη της αλήθειας;

ΣΚΗΝΟΘΕΣΙΑ: ΚΩΣΤΑΣ ΓΑΚΗΣ - ΒΑΣΙΑ ΑΤΤΑΡΙΑΝ
ΜΟΥΣΙΚΗ-ΤΡΑΓΟΥΔΙΑ: ΚΩΣΤΑΣ ΓΑΚΗΣ
ΒΟΗΘΟΣ ΣΚΗΝΟΘΕΤΗ: ΙΩΑΝΝΑ ΡΑΜΠΑΟΥΝΗ
ΣΚΗΝΟΓΡΑΦΙΚΗ ΕΠΙΜΕΛΕΙΑ: ΕΛΛΗ ΛΙΔΩΡΙΚΙΩΤΗ

ΠΑΙΖΟΥΝ: ΑΘΟΥΣΑΚΗ ΓΙΟΥΛΗ, ΒΑΡΘΗΣ ΑΛΕΞΑΝΔΡΟΣ, ΙΝΤΑΣ ΘΟΔΩΡΗΣ, 
  

      ΚΑΚΑΒΟΥΛΑΣ ΔΗΜΗΤΡΗΣ, ΜΑΚΡΙΔΗ ΜΥΡΤΩ, 

      ΜΕΝΤΖΕΛΟΥ ΕΛΕΝΑ, ΜΟΥΤΑΦΤΣΗΣ ΚΩΝ/ΝΟΣ, ΜΟΥΤΣΗΣ ΚΩΝ/ΝΟΣ
«Μετρημένες Μέρες» 

Ομάδα Ήλιος  

Σκηνοθεσία Κώστας Γάκης - Βάσια Ατταριάν

Μια παράσταση βασισμένη στο έργο  «Οι Αριθμημένοι» του Eλίας Κανέττι

Από Σάββατο 3 Μαρτίου έως Κυριακή 8 Απριλίου 2012

κάθε Τετάρτη, Παρασκευή κ Σάββατο στις 21:30 

κάθε Κυριακή στις 20:30

Αίθουσα: Ειδικά Διαμορφωμένος Υπόγειος Χώρος
Τιμή εισιτηρίων: 12€, Κανονικό 


        8€ Μαθητικό /Φοιτητικό/ Κάτοχοι Κάρτας Ανεργίας (ΟΑΕΔ) & 



              Πολυτέκνων (ΑΣΠΕ) & Ευρωπαϊκής Κάρτας 
Νέων/ 
Κάτοχοι Κάρτας  Πολιτισμού/ ΑμΕΑ, άνω των 65 

******
Ομάδα Αρένα
«ΟΝΕΙΡΑ»

Are we such stuff as dreams are made on?

του Ουίλιαμ Σαίξπηρ
Από Δευτέρα 5 Μαρτίου έως Τρίτη 24 Απριλίου 2012

κάθε Δευτέρα & Τρίτη στις 21.00

Tο Ίδρυμα Μιχάλης Κακογιάννης και η Ομάδα Αρένα παρουσιάζουν την παράσταση «Όνειρα», του Ουίλιαμ Σαίξπηρ, ένα εξαιρετικά δυνατό και πρωτότυπο θέαμα, βασισμένο επάνω στις ονειρικές σκηνές και στις σκηνές φαντασμάτων των έργων του κορυφαίου δραματουργού.

Πρόκειται για μια επιλογή ονείρων αλλά και παραισθήσεων από τα πολιτικά έργα του Σαίξπηρ, με τα οποία επιδιώκεται η διερεύνηση της έννοιας της εξουσίας, των τύψεων, των επιθυμιών, των εμμονών, του φόβου και του ιλίγγου.

Κάτω από αυτό το συγκεκριμένο θεματικό πρίσμα, τα όνειρα και τα φαντάσματα που συναντάμε σε πέντε κορυφαία ιστορικά δράματα και τραγωδίες του Σαίξπηρ -Άμλετ, Ιούλιος Καίσαρας, Κυμβελίνος, Μακμπέθ, Ριχάρδος ΙΙΙ- ζωντανεύουν στη σκηνή, όχι μόνο ως εσώτερα ψυχολογικά τοπία των ηρώων, αλλά και ως σύμβολα και φορείς αρχετύπων, όπως επίσης και ως κοινοί τόποι του συλλογικού ασυνείδητου. Αποτελούν άραγε και κομμάτια δικά μας; Αναγνωρίζουμε κάποιο δικό μας βίωμα σε αυτά; Έχουμε δει τα ίδια, ή αντίστοιχα σύμβολα στον ύπνο μας;

Με μαγικό τρόπο μέσα απ’ τα όνειρα ο συγγραφέας κατορθώνει να μεγεθύνει τα συναισθήματα των ηρώων του, μετατρέποντάς τα από προσωπικά σε καθολικά, από ατομικά, σε σύμβολα της ανθρωπότητας. Πλάσματα του μύθου και της φαντασίας του συγγραφέα, όπως φαντάσματα, νεράιδες, μάγισσες, λυκάνθρωποι, ακέφαλα σώματα, συνθέτουν ένα σύμπαν μαζί με τους ήρωες, όπου το όνειρο περιπλέκεται με την αληθινή ζωή, ενώ χάνονται τα όρια μεταξύ τους.

Αυτό είναι το δεύτερο εγχείρημα της Ομάδας Αρένα επάνω στον Σαίξπηρ, μετά από την παράσταση «Τίτος Ανδρόνικος» που παρουσιάστηκε με μεγάλη επιτυχία στο Θέατρο Τέχνης της Οδού Φρυνίχου.

Στην παράσταση συνυπάρχουν η  μουσική performance και το video art  με τη θεατρική πράξη, με σκοπό να μεταφέρουν στο θεατή την ατμόσφαιρα του  παραμυθένιου και μαγικού, αλλά και υποβλητικού κόσμου του Ουίλιαμ Σαίξπηρ, μέσα σ’ ένα σκηνικό που χωρίζεται σε πεδία τα οποία αναφέρονται  στα τέσσερα στοιχεία της φύσης: αέρας, γη, νερό, φωτιά. 

Ο Γιώργος Διαμαντόπουλος, μουσικός της Ομάδας Αρένα, έχει δημιουργήσει ένα ηχητικό σύμπαν με μουσική την οποία ερμηνεύει ζωντανά κατά τη διάρκεια της παράστασης. Μεγάλο ενδιαφέρον έχει το σπάνιο και μυστηριώδες μουσικό όργανο θέρεμιν, ή αλλιώς αιθερόφωνο, ο ήχος του οποίου ακολουθεί ένα μεγάλο μέρος της παράστασης, αλλά και τα αντικείμενα με τα οποία πραγματοποιούνται οι μουσικοί αυτοσχεδιασμοί (μαχαίρια, μπουκάλια, ποτήρια, κ.α.). Ο φωτιστής Νίκος Σωτηρόπουλος έχει σχεδιάσει τον ιδιότυπο φωτισμό, εμπνευσμένος από το στυλ του γερμανικού εξπρεσιονισμού των αρχών του 20ου αιώνα. 

Ο σκηνοθέτης και δημιουργός του θεάματος Αλέξανδρος Σωτηρίου, έχει αναλάβει τα ηνία αυτού του προκλητικού εγχειρήματος.

Η ηθοποιός Εύα Σιμάτου, ενσαρκώνει τους γυναικείους ρόλους, ενώ ταυτόχρονα υπογράφει και τη μετάφραση των αποσπασμάτων των έργων του Σαίξπηρ που ακούγονται στην παράσταση.

Πρωταγωνιστούν οι ηθοποιοί: Εύα Σιμάτου, Λάζαρος Βαρτάνης, Χρήστος Τζιώτας, Γιάννης Μυλωνάς, Αλέξανδρος Σωτηρίου κ.α. 

ΣΥΝΤΕΛΕΣΤΕΣ

Σκηνοθεσία, Σύνθεση κειμένου, Σχεδιασμός Σκηνικού: Αλέξανδρος Σωτηρίου

Μετάφραση: Εύα Σιμάτου

Μουσική: Γιώργος Διαμαντόπουλος

Φωτισμοί: Νίκος Σωτηρόπουλος
Παίζουν οι ηθοποιοί: Εύα Σιμάτου, Λάζαρος Βαρτάνης, Χρήστος Τζιώτας,   Αλέξανδρος Σωτηρίου κ.α.

Ομάδα Αρένα
«ΟΝΕΙΡΑ»

Are we such stuff as dreams are made on?

του Ουίλιαμ Σαίξπηρ

Από Δευτέρα 5 Μαρτίου έως Τρίτη 24 Απριλίου 2012

κάθε Δευτέρα & Τρίτη στις 21.00

Διάρκεια: 120’
Αίθουσα: Ειδικά Διαμορφωμένος Υπόγειος Χώρος
Τιμή εισιτηρίων: 15€, Κανονικό 


      10€ Μαθητικό /Φοιτητικό/ Κάτοχοι Κάρτας Ανεργίας (ΟΑΕΔ) & 



              Πολυτέκνων (ΑΣΠΕ) & Ευρωπαϊκής Κάρτας 
Νέων/ Κάτοχοι Κάρτας  Πολιτισμού/ ΑμΕΑ, άνω των 65 
Χορηγοί Επικοινωνίας
Το Ποντίκι
BHMA FM 99,5

E-go.gr
Click@life
Eλculture.gr
Culturenow.gr
Monopoli.gr
Η Ομάδα Αρένα είναι μια από τις πιο ουσιαστικές, ενεργές και ενδιαφέρουσες ομάδες της Αθήνας. Έχει παρουσιάσει ένα ευρύ ρεπερτόριο από σπάνια και πρωτοπαρουσιαζόμενα αξιόλογα θεατρικά έργα, κλασικά και σύγχρονα. Με το δικό της ιδιαίτερο στίγμα έχει κερδίσει τη θέση της ανάμεσα στα σημαντικά σχήματα του θεατρικού γίγνεσθαι. Ιδρύθηκε το 2005 από τους αποφοίτους του Θεάτρου Τέχνης, Αλέξανδρο Σωτηρίου (σκηνοθέτης και συγγραφέας), και  Εύα Σιμάτου, (ηθοποιός και μεταφράστρια).   Μόνιμοι συνεργάτες είναι ο μουσικός Γιώργος Διαμαντόπουλος και ο φωτιστής Νίκος Σωτηρόπουλος.
Στα έξι χρόνια ύπαρξης, η  Ομάδα Αρένα έχει παρουσιάσει οκτώ παραγωγές μεταξύ των οποίων η «Σπασμένη Καρδιά» του Τζων Φορντ στο Φεστιβάλ Δήμου Αθηναίων, στο Θέατρο της Άνοιξης και στο Booze Cooperativa,  ο «Τίτος Ανδρόνικος» του Ουίλιαμ Σαίξπηρ στο Θέατρο Τέχνης, το «Παράπονο του Νεκροθάπτου» του Εμμανουήλ Ροΐδη στο Φεστιβάλ Δήμου Αθηναίων και στο ιστορικό Θέατρο Απόλλων Ερμούπολης, η «Τέντα» σε παραγωγή του Θεάτρου της Οδού Κεφαλληνίας (Β’ Σκηνή), το «Χάι Αμέρικα ΙΙ» στο Θέατρο Τόπος Αλλού και το «Χάι Αμέρικα» στο Θέατρο Βικτώρια.

Αξίζει να σημειωθεί ότι η Αρένα έχει λάβει τιμητική πρόσκληση συμμετοχής στο Διεθνές Φεστιβάλ Θεάτρου της Αρμενίας (HIGH Festival), καθώς και κριτική από το διεθνές περιοδικό Multicultural Shakespeare. 
***
Η ΓΡΑΜΜΗ
Μαύρη Κωμωδία

του Ίσραελ Άρθουρ Χόροβιτς

σε σκηνοθεσία Γιώργου Σουξέ

Κάθε Πέμπτη έως την Πέμπτη 29  Μαρτίου 2012

στις 21:30


Πέντε αντιήρωες στέκονται σε μια ουρά, πίσω από μία γραμμή,  και ξεχνούν τι περιμένουν. Ο καθένας με τα μέσα που διαθέτει παλεύει να περάσει πρώτος. Σύγκρουση, ανταγωνισμός, διεκδίκηση. Όλοι θέλουν να βρεθούν πρώτοι και θα κάνουν τα πάντα για να τα καταφέρουν αποκαλύπτοντας και ανακαλύπτοντας τη ματαιότητα αυτής της πρωτιάς...  

Πρόκειται για το πιο γνωστό θεατρικό έργο του πολυβραβευμένου και πολυ-παιγμένου, διάσημου Αμερικανού συγγραφέα Ίσραελ Άρθουρ Χόροβιτς, που γράφτηκε το 1967, αλλά παραμένει ακόμη και σήμερα επίκαιρο. Με πυκνή και διεισδυτική γραφή, συνδυάζει τη σκληρότητα με τρυφερότητα και έναν ιδιότυπο ρεαλισμό που αποδίδεται με καυτό μαύρο χιούμορ, μεγεθύνοντας την πραγματικότητα σε όλες τις εκφάνσεις της.
Link: http://www.mcf.gr/el/whats_on/?ev=i_crammi
Συντελεστές 

Σκηνοθεσία : 



ΓΙΩΡΓΟΣ ΣΟΥΞΕΣ
Μετάφραση : 



ΑΛΕΞΗΣ ΚΑΛΛΙΤΣΗΣ
Κοστούμια : 



ΑΝΝΑ ΜΑΧΑΙΡΙΑΝΑΚΗ
Χορογραφίες, επιμέλεια κίνησης: 
ΒΑΣΙΑ AΓΓΕΛΙΔΟΥ  



Φωτισμοί : 



ΓΙΩΡΓΟΣ ΠΑΠΑΝΔΡΙΚΟΠΟΥΛΟΣ
Μουσική επιμέλεια χορογραφιών: 
ΒΑΣΙΑ ΑΓΓΕΛΙΔΟΥ
Φωτογραφίες: 


ΔΙΟΝΥΣΗΣ ΜΟΣΧΟΝΑΣ 
Βοηθός σκηνοθέτη: 


ΘΕΟΝΥΜΦΗ ΚΑΛΟΓΕΡΑΚΗ 
Δημόσιες σχέσεις: 


ΑΝΤΖΥ ΝΟΜΙΚΟΥ
Επιμέλεια προγράμματος: 

ΑΝΤΩΝΙΟΥ ΔΗΜΗΤΡΗΣ

                                   

ΣΠΗΛΙΟΣ ΠΕΤΖΑΣ

ΠΑΙΖΟΥΝ ΟΙ ΗΘΟΠΟΙΟΙ: (με σειρά εμφάνισης)
Γιώργος Σουξές, Αντώνης Χαντζής, Νίκη Λειβαδάρη, Δημήτρης Λύρας, Βασίλης Χρηστίδης

Η ΓΡΑΜΜΗ
Μαύρη Κωμωδία

του Ίσραελ Άρθουρ Χόροβιτς

σε σκηνοθεσία Γιώργου Σουξέ

Από Πέμπτη 2 Φεβρουαρίου έως Πέμπτη 29  Μαρτίου 2012

Κάθε Πέμπτη στις 21:30

Αίθουσα: Black Box
Διάρκεια: 75’

Εισιτήρια: 
13€, Κανονικό 



10€ Μαθητικό /Φοιτητικό/ Κάτοχοι Κάρτας Ανεργίας (ΟΑΕΔ) & 



              Πολυτέκνων (ΑΣΠΕ) & Ευρωπαϊκής Κάρτας Νέων/ 




Κάτοχοι Κάρτας  Πολιτισμού/ ΑμΕΑ, άνω των 65 
Χορηγοί

Pizza Fan, Μεσπιλέα, Paranoia, Το Τρίκυκλο, Serious
Χορηγοί Επικοινωνίας

GP Radio, Full-Time.gr, Metrogreece.gr, Boxtv.gr, net-periodiko.gr, Athantis105,2, videatro.gr, mymusicwall.com, parapolitika.gr, Παλμός, monopoli.gr, Χτύπος

*****
«4 ΠΛΕΥΡΕΣ»

από την Ομάδα C.ulture V.ictims (C.V.)
από 17/02/2012 έως 04/03/2012
Κάθε Παρασκευή, Σάββατο στις 21:30

και Κυριακή στις 20:00

Η θεατρική ομάδα C.ulture V.ictims παρουσιάζει στο Black Box του Ιδρύματος Μιχάλης Κακογιάννης την 5η παραγωγή της με τίτλο «4 πλευρές».    

Το έργο πραγματεύεται τα επικριτικά βλέμματα και τα στερεότυπα της απρόσωπης κοινωνίας που ζούμε απέναντι στους ανθρώπους με ψυχικές ασθένειες. Πρόκειται για μια διαδραστική παράσταση, στην οποία το κοινό συμμετέχει ενεργά και βρίσκεται δίπλα στους ηθοποιούς. 

Ο βασικός ήρωας του έργου «πάσχει» ψυχικά και προσπαθεί να ξεκαθαρίσει ποια είναι ακριβώς η πραγματικότητα που ζει. Περιτριγυρίζεται από οικείους ανθρώπους αλλά και από το ίδιο το κοινό που εκπροσωπεί την ευρύτερη κοινωνία. Στο τέλος έρχεται αντιμέτωπος με τον ίδιο του τον εαυτό, μόνος, έχοντας απέναντί του τον κόσμο. Κάτω από τα αδηφάγα βλέμματα όλων, έχει και τις τέσσερις πλευρές του ακάλυπτες.

Συντελεστές

Κείμενο – Σκηνοθεσία - Σκηνικά:  Όθωνας Λαμπρόπουλος

Βοηθός Σκηνοθέτη:  Ζέτα Λιάλιου


Animation: Αιμιλία Κατσικέρου

Φωτογραφίες: Μαριλένα Βαϊνανίδη

Μακιγιάζ: Γιάννης Ιωακειμίδης

Υπεύθυνη Επικοινωνίας – Οργάνωση Παραγωγής: Ασπασία Φορμεντίνη

Παραγωγή:  C.ulture V.ictims
Παίζουν:  Κάλλι Μαυρομάτη, Θανάσης Μεγαλόπουλος, Νίκος Μπραχιμλάρης, 
  
     Γρηγόρης Σέρμπης
«4 ΠΛΕΥΡΕΣ»
από την Ομάδα C.ulture V.ictims (C.V.)
από 17/02/2012 έως 04/03/2012

Κάθε Παρασκευή, Σάββατο στις 21:30

και Κυριακή στις 20:00

Αίθουσα: BLACK BOX  

Διάρκεια: 70'

Τιμή εισιτηρίων: 12€, Κανονικό 


      10€  Κάτοχοι Κάρτας Ανεργίας (ΟΑΕΔ) & γκρουπ άνω των 15 



  ατόμων 

Ατέλειες για ΣΕΗ / Σπουδαστές Δραματικών Σχολών στα τελευταία 5 λεπτά
*****
ΕΚΘΕΣΕΙΣ
Έκθεση Ζωγραφικής

“Χρώμα στην Πατρίδα των καιρών”

με τη συμμετοχή 25 ζωγράφων  
Από Δευτέρα 19 Μαρτίου έως την Τρίτη 3 Απριλίου 2012
Εγκαίνια: Δευτέρα 19 Μαρτίου στις 20:00
Την δραματική κατάσταση που ζει η χώρα μας σήμερα - και με αφορμή το βιβλίο - ποίημα "Πατρίδα των καιρών" του Γιώργου Δουατζή - καταγράφουν με έργα τους εικοσιπέντε ζωγράφοι σε ένα εικαστικό-ποιητικό γεγονός με τίτλο  “Χρώμα στην Πατρίδα των καιρών” στο Ίδρυμα Μ. Κακογιάννης. Η έκθεση εγκαινιάζεται τη Δευτέρα 19 Μαρτίου,  στις 20:00,  και θα διαρκέσει έως και την Τρίτη 3 Απριλίου 2012.  Σημαντικό μέρος των εσόδων από την πώληση των έργων θα εκχωρηθεί από τους δημιουργούς για την ενίσχυση ευπαθών ομάδων στο Δήμο Ταύρου.  

Οι ζωγράφοι που μετέχουν (με αλφαβητική σειρά) είναι: 

Αγγελίδης Νίκος,  
Αμαραντίδου Λεμονιά,
Αμάραντος Μιχάλης,  
Βατανίδης Στάθης,
 Γιαγιάνος Απόστολος,  Γιαννακάκη Μαρία,  
Δρούγκας Αχιλλέας,  Κανά Ρένα,  Καράς Χρίστος,
Κατσαδιώτης Χριστόφορος,  Κατσουλίδη Μαριάννα, Κοντέλλης Ανδρέας,  
Λαζόγκας Γιώργος, Μαρτίνου Ελεάννα,  Μαστερόπουλος Γιάννης,  Μετζικώφ Γιάννης,  Μπότσογλου Χρόνης, Νικολάου Ανδρέας, Ρήνας Βαγγέλης, Σάμιος Παύλος, Σαρακατσιάνος Χρήστος, Σκουλά Μαρία, Σκουλάκης Δήμος, Ψυχάκη Μυρτώ,  Ψυχοπαίδης Γιάννης

Η ιστορικός τέχνης Ήρα Παπαποστόλου, που επιμελήθηκε την όλη εκδήλωση, γράφει μεταξύ άλλων στον κατάλογο της έκθεσης:  “Εικοσιπέντε καλλιτέχνες, η τραγική κατάσταση που ζει η χώρα και το βιβλίο-ποίημα Πατρίδα των καιρών του Γιώργου Δουατζή. Τρεις αφετηρίες, μια συνάντηση, ένας γόνιμος διάλογος. Εικαστικοί διαφορετικών γενεών, τεχνοτροπιών, προσεγγίσεων, διαλέγουν στίχους από το ποίημα, διαλέγονται με αυτό και το μεταμορφώνουν σε εικόνες. Το ποιητικό έργο διαχέεται μέσα από τα χέρια των καλλιτεχνών και παίρνει άλλη μορφή. Ρεαλισμός, εξπρεσιονισμός, εννοιολογική τέχνη, υπερρεαλισμός, αφηρημένη τέχνη, συναντιούνται και ανασυνθέτουν την Πατρίδα των Καιρών, μια πατρίδα με τους νικητές και τους ηττημένους της, με το σκοτάδι αλλά και το φως της, με τις μάσκες λύπης της, αλλά και με την ελπίδα της”.
Ο Γιώργος Δουατζής σημειώνει μεταξύ άλλων στον κατάλογο της έκθεσης: “Όταν έγραφα στα τέλη του 2009 την "Πατρίδα των καιρών", η οποία εκδόθηκε το 2010, δεν μπορούσα να φανταστώ τη ραγδαία επιδείνωση αυτής της πολύπλευρης κρίσης που εμφανίστηκε μόνον ως  οικονομική, αλλά τη θεωρώ φυσική μετεξέλιξη της κρίσης πολιτισμού, κοινωνίας, πολιτικής, ως και εθνικής υπόστασης. Ως άλλος κακός προφήτης βλέπω δυστυχώς τώρα να επιβεβαιώνονται οι στίχοι μου, να σκοτεινιάζει κι άλλο η πατρίδα μου, να ξεχειλίζουν ο ανθρώπινος πόνος, η απόγνωση, το έλλειμμα δημοκρατίας και η οργή.  
Η έκθεση αυτή επιχειρεί να καταστεί μια μικρή κραυγή υπόμνησης, ανθρωπιάς και αλληλεγγύης».

Έκθεση Ζωγραφικής

“Χρώμα στην Πατρίδα των καιρών”

με τη συμμετοχή 25 ζωγράφων  

Από Δευτέρα 19 Μαρτίου έως την Τρίτη 3 Απριλίου 2012
Εγκαίνια: Δευτέρα 19 Μαρτίου 2012, στις 20:00
Αίθουσα: Εκθεσιακός χώρος 1ου ορόφου

Ώρες λειτουργίας: Δευ - Κυρ. 18:00 - 22:00

Είσοδος Ελεύθερη
****
Έκθεση Ζωγραφικής 
Ροζίνα Καρώνη
Ζωγραφική της εν συναίσθησης  

Από Κυριακή 18 Μαρτίου έως Κυριακή 1 Απριλίου 2012
Ζωγραφική της εν συναίσθησης

50 πίνακες και ανάλογα ταυτοποιημένα ποιήματα με συνοδεία μουσικών συνθέσεων, αποδίδουν με τρόπο μοναδικό την πορεία του ανθρώπινου όντος, καθώς εξελίσσεται συνειδησιακά και οδεύει στο δικό του «Ατέρμονα».
Ροζίνα Καρώνη
Ζωγραφική της εν συναίσθησης  

Από Κυριακή 18 Μαρτίου έως Κυριακή 1 Απριλίου 2012
Αίθουσα: Εκθεσιακός χώρος 2ου ορόφου

Ώρες λειτουργίας: Δευ - Κυρ. 18:00 - 22:00

Είσοδος Ελεύθερη
******
Έκθεση του Φωτογραφικού Έργου
του
 Πλάτωνα Μάξιμου

EIC ΤΗΝ ΠΟΛΙΝ...

ΕY ΑΓΩΝΙΖΕCΘΑΙ
αρχαία ελληνικά στάδια - θέατρα

 έως Τετάρτη 14 Μαρτίου 2012

Εικόνες αρχαίων ελληνικών θεάτρων - σταδίων της Μεσογείου, όπου μιλήθηκε η ελληνική γλώσσα, και εικόνες της Πόλης από τις πολυμεταχειρισμένες  γειτονιές, τους μαχαλάδες και το Βόσπορο ως στη Μονή της Χώρας και την Αγία Σοφία. Εικονίσματα βυζαντινά με εκείνη τη μικρή - μικρή χρυσή ψηφίδα που λαμπρύνει τον πόνο και φωτίζει τη γλύκα στα πρόσωπα των Αγίων. Ένα ταξίδι ψυχής με εικόνες φωτός που αιχμαλώτισε ο Κωνσταντινουπολίτης Πλάτων Μάξιμος, από το 1970 έως σήμερα,  εδώ στη χώρα μας και στην απέναντι πλευρά του Αιγαίου και εκθέτει στο Ίδρυμα Μ. Κακογιάννης. Για να γνωρίζουμε, να θυμόμαστε, να έχουμε την έγνοια τους, να θαυμάζουμε και να κατανοούμε τα επιτεύγματα των ανθρώπων στη διάρκεια των αιώνων. 

Πολύτιμες μαρτυρίες με το φακό ενός σύγχρονου περιηγητή, που βλέπει τη συνέχεια της πορείας και διαφυλάττει όχι μόνο την εικόνα ενός αρχαίου θεάτρου με τον περιβάλλοντα χώρο του ή μιας βυζαντινής εκκλησιάς,  αλλά και την αίσθηση που αναδύεται από αυτούς και σε οδηγεί σε ατραπούς ονειροπόλησης και αναπαράστασης.   

"Εις την Πόλιν" λοιπόν, και "Ευ Αγωνίζεσθαι" με 100 έγχρωμες φωτογραφίες, μεγάλων διαστάσεων (80Χ70), που χαρακτηρίζονται από μια καθαρά αρχαιοελληνική και βυζαντινή αίσθηση του φωτός,  περιμένουν να μας ξεναγήσουν στη μεγάλη σκηνή της Ιστορίας, από τις 14 Φεβρουαρίου έως τις 14 Μαρτίου 2012, στους Εκθεσιακούς χώρους του ΙΜΚ.  
Έκθεση του Φωτογραφικού Έργου
του Πλάτωνα Μάξιμου
EIC ΤΗΝ ΠΟΛΙΝ...

Ευ Αγωνίζεσθαι,  αρχαία στάδια - θέατρα


Τρίτη 14 Φεβρουαρίου έως Τετάρτη 14 Μαρτίου 2012

Προβάλλεται το διαπόραμα: ΑΡΧΑΙΑ ΕΛΛΗΝΙΚΑ ΘΕΑΤΡΑ
Κείμενα-αφήγηση: Κώστας Γεωργουσόπουλος 
Μουσική: Μίκης Θεοδωράκης

Εκθεσιακοί χώροι 1ου και 2ου ορόφου 

Διάρκεια Έκθεσης: 14 Φεβρουαρίου έως 14 Μαρτίου 2012
Ώρες λειτουργίας: καθημερινά 18:00 - 22:00
Είσοδος Ελεύθερη
****

ΚΙΝΗΜΑΤΟΓΡΑΦΟΣ
ΔΕΚΕΜΒΡΙΟΣ 2011 – ΑΠΡΙΛΙΟΣ 2012

Τετάρτες με Κινηματογράφο στο ΙΜΚ

Προβολές Κλασικών Κινηματογραφικών Αριστουργημάτων

Σε συνεργασία με τη New Star και τον Βελισσάριο Κοσσυβάκη

Κάθε Τετάρτη στο ΙΜΚ με  ελεύθερη είσοδο, απαραίτητη η κράτηση θέσης
Μάρτιος 2012

Αφιέρωμα στη Γυναίκα
&

εισαγωγικά: Αντηχούν Μουσικές… στο ΙΜΚ

από την Τετάρτη 7/3/2012 έως την Τετάρτη 28/3/2012, 

στις 21:30

Το ΙΜΚ στο πλαίσιο της γενικότερης προσφοράς του στους φιλότεχνους της Αθήνας με τη συνεργασία και την υποστήριξη της ανεξάρτητης εταιρίας διανομής επιλεγμένων ταινιών New Star και τον Βελισσάριο Κοσσυβάκη, καθιερώνει μία άτυπη Κινηματογραφική Λέσχη, κάθε Τετάρτη στις 21:30, με ελεύθερη είσοδο, στον υψηλού επιπέδου Κινηματογράφο του. Στις Τετάρτες με Σινεμά του ΙΜΚ, έχουν θέση και θα προβάλλονται ταινίες καθιερωμένων και νέων δημιουργών, ταινίες που μιλούν μία ατόφια κινηματογραφική γλώσσα με εμφανές το στίγμα κάθε δημιουργού, ταινίες που έχουν προσφέρει στην ιδιαίτερη εικόνα και την εξέλιξη εκείνου του κινηματογράφου που αποτυπώνει το διαφορετικό,  ανοίγει ορίζοντες, ψυχαγωγεί και ταυτόχρονα επικεντρώνεται σε ανθρώπους και καταστάσεις, σχέσεις και γεγονότα με ευρύτερο ενδιαφέρον.

Μάρτιος 2012,  Αφιέρωμα στη Γυναίκα  

Θα προβληθούν οι ταινίες:

1.  When a Woman Ascends the Stairs / Όταν μια γυναίκα ανεβαίνει τις σκάλες

Σκηνοθεσία  Mikio Narusei (Ιαπωνία, 1960) Δράμα  

2. Casablanca 
Σκηνοθεσία Michael Curtiz ( ΗΠΑ, 1942) Ρομαντικό δράμα  

3. DER BLAUE ENGEL / THE BLUE ANGEL/ Ο ΓΑΛΑΖΙΟΣ ΑΓΓΕΛΟΣ 
Σκηνοθεσία Josef von Sternberg (Γερμανία, 1930) Δράμα, Μιούζικαλ

4. Η ΑΓΝΩΣΤΗ ΚΥΡΙΑ /MADAME DE... / THE EARRINGS OF MADAME DE... Σκηνοθεσία Max Ophuls  (Γαλλία, Ιταλία 1953) Αισθηματική
  
&
εισαγωγικά στις προβολές των ταινιών

Αντηχούν Μουσικές… στο ΙΜΚ

με ελεύθερη είσοδο

Συνοδεύουν κάποιες από τις κινηματογραφικές προβολές. Δημιουργούν μία ιδιαίτερη ατμόσφαιρα,  βάζουν στο κλίμα των ταινιών και …ξαφνικά, αντηχούν μουσικές! Νέοι αξιόλογοι μουσικοί και σπουδαστές μουσικής καταλαμβάνουν το φουαγέ του Ιδρύματος Μιχάλης Κακογιάννης και συστήνονται στο κοινό μέσα από μικρές συναυλίες, με διάφορα είδη μουσικής. Μέσα από αυτό τον κύκλο εκδηλώσεων βρίσκουν βήμα έκφρασης και παρουσιάζουν μουσικούς προλόγους για τις κινηματογραφικές προβολές της "Τετάρτης με Κινηματογράφο στο ΙΜΚ", μισή ώρα περίπου πριν την έναρξη κάθε προβολής με ελεύθερη είσοδο για όλους.
Πληροφορίες: www.mcf.gr

********

Beverly Hills Playhouse Los Angeles - Athens 
[Εργαστήριο/ Σεμινάριο Υποκριτικής]

ΜΕΘΟΔΟΣ ΥΠΟΚΡΙΤΙΚΗΣ ΤΕΧΝΗΣ ΤΟΥ MILTON KATSELAS - Εκπαιδεύοντας ηθοποιούς για μια διεθνή καριέρα
με την Sophie Papadopoulos
Από Δευτέρα 5 Μαρτίου 2012 έως Δευτέρα 14 Μαΐου 2012
Εισαγωγικά
Η Sophie Papadopoulos είναι η Ιδρύτρια της iWa [International Workshops for Actors]. Με παρουσία σε Αθήνα και Los Angeles, η iWa προσφέρει επίκαιρη εργαστηριακή εκπαίδευση (workshop training) σε ηθοποιούς, σκηνοθέτες και παραγωγούς υποστηρίζοντας τις ανάγκες τους για επαγγελματική πρόοδο και καλλιτεχνική εξέλιξη. Ή iWa έχει αναπτύξει ένα ισχυρό πλαίσιο συνεργασίας με επαγγελματίες από την παγκόσμια βιομηχανία του θεάματος και παρέχει στους Έλληνες καλλιτέχνες τη δυνατότητα να διευρύνουν τις επαγγελματικές τους ευκαιρίες, μέσω της δικτύωσης και της δημιουργίας ισχυρών δεσμών σε διεθνές επίπεδο. Η iWa συνεργάζεται κατ’ αποκλειστικότητα με το Beverly Hills Playhouse στο Hollywood, και αποτελεί πιστοποιημένο φορέα διδασκαλίας, της διάσημης Μεθόδου Υποκριτικής του Milton Katselas.

Για περισσότερες πληροφορίες: www.iwanet.biz

Το Εργαστήριο/ Σεμινάριο Υποκριτικής

Το Μάθημα Προσανατολισμού στην Υποκριτική (Orientation Acting Class) απευθύνεται σε Νέους Ηθοποιούς όλων των ηλικιών. Το μάθημα είναι ανοιχτό και στο ευρύ κοινό που επιθυμεί να μυηθεί πρακτικά στην υποκριτική τέχνη, από σπουδαστές χωρίς εμπειρία, έως εκείνους που έχουν ήδη λάβει εκπαίδευση σε θεατρικές σπουδές, ή ακόμη εκείνους που έχουν ήδη μια ολόκληρη καριέρα πίσω τους και βρίσκονται σε διαδικασία αναζήτησης, επιδιώκοντας την ενασχόλησή τους με το άδηλο όνειρο της Υποκριτικής. Η εκπαιδευτική προσέγγιση δεν εστιάζει στο αν είναι κανείς αρχάριος ή όχι, αλλά κυρίως στην ενίσχυση της αντίληψης συμπεριφοράς του ρόλου, και στην απελευθέρωση της εσωτερικότητας προκειμένου κάποιος να υποδυθεί ένα ρόλο και να διηγηθεί μια ιστορία με έναν αυθεντικό, “γειωμένο” και ειλικρινή τρόπο. 
Πιστοποιητικά Συμμετοχής απονέμονται με την ολοκλήρωση του κύκλου σπουδών. 


Ο Milton Katselas


Ο φημισμένος Σκηνοθέτης και Δάσκαλος Milton Katselas εκπαίδευε ηθοποιούς για περισσότερα από 30 χρόνια στη Beverly Hills Playhouse, μία από τις παλαιότερες και πλέον αναγνωρισμένες σχολές υποκριτικής στο Hollywood. Η προσέγγιση του Κατσέλας είναι απολύτως πρακτική, πέρα από θεωρητικές αγκυλώσεις και εστιάζει στο τρίπτυχο: υποκριτική τεχνική, κατάλληλη προδιάθεση, και επαγγελματική προσήλωση και πειθαρχία. Η καθοδήγηση του έχει ωφελήσει την επαγγελματική καταξίωση διάσημων ηθοποιών όπως: George Clooney, Michelle Pfeifer, Alec Baldwin, James Cromwell, Patrick Swayze, Jim Carrey, Kate Hudson, Giovanni Ribisi κ.α. 
Για περισσότερες πληροφορίες: www.bhplayhouse.com

Περιγραφή του Εργαστηρίου/Σεμιναρίου


Τα Μαθήματα Υποκριτικής συναρπάζουν, παθιάζουν και διασκεδάζουν ενώ, αποτελούν μια εμπειρία διαφορετική από οποιοδήποτε άλλο μάθημα. Μέσα από τη μελέτη σκηνών (scene study), οι σπουδαστές εκπαιδεύονται στη θεώρηση του τρόπου συμπεριφοράς ενός ρόλου και μαθαίνουν να εστιάζουν στη λεπτό προς λεπτό εξέλιξη του χαρακτήρα που υποδύονται ακολουθώντας την παράδοση των μεγάλων Αμερικανών ηθοποιών. Τα μαθήματα δίνουν μικρότερη έμφαση στις τεχνικές υποκριτικής – όπως των Stanislavski, Meisner, Adler, ή την «αισθητηριακή μνήμη» του Strasberg , στοχεύοντας κυρίως στην επεξεργασία των εξωτερικών δεδομένων και εσωτερικών πτυχών ενός ρόλου προκειμένου να αναδειχτεί υποκριτικά με ειλικρίνεια και γνώση. 
Για παράδειγμα απαντά σε συγκεκριμένα ερωτήματα:
-Ποια συμβάντα/γεγονότα σχετίζονται με την ιστορία;
-Ποια είναι η ιδιαίτερη φύση του χαρακτήρα;
-Τι έχει προηγηθεί πριν από τη σκηνή;
-Τι θα έκανε ένα πραγματικό πρόσωπο κάτω από ίδιες συνθήκες;


Στόχος του μαθήματος αποτελεί η ενίσχυση και υποστήριξη του κάθε σπουδαστή ώστε να μπορεί να αποδώσει ως ηθοποιός μια πολυσύνθετη, πιστευτή και ειλικρινή ερμηνεία, ανεξαρτήτως των συνθηκών που επικρατούν, είτε πρόκειται για κινηματογραφική ταινία ή τηλεοπτική σειρά με λίγες ή ακόμη και καθόλου πρόβες, είτε μια θεατρική παράσταση όπου πραγματοποιούνται πρόβες για μήνες, ή ακόμη και σε μία πρώτη ακρόαση για την εξασφάλιση του ρόλου.


Οι ενδιαφερόμενοι, με την εγγραφή και την πληρωμή, πρέπει να αποστείλουν πρόσφατη φωτογραφία και βιογραφικό σημείωμά τους  στο e-mail:  sophie@iwanet.biz 

Η γλώσσα διδασκαλίας Εργαστήριο/Σεμινάριο είναι η Αγγλική, ενώ θα γίνονται επεξηγήσεις στην Ελληνική εφόσον χρειάζονται.


Απαιτούμενη Βιβλιογραφία: "Acting Class - Take a Seat" του Milton Katselas (περιλαμβάνεται στο κόστος συμμετοχής και διατίθεται σε όλους τους συμμετέχοντες)
Κόστος Συμμετοχής: 270€ 
(10 Συναντήσεις - 30 ώρες)
*********
Εργαστήριο Στιχουργικής σε επιμέλεια 

Νίκου Μωραΐτη 

Μάρτιος - Μάιος 2012

Πώς μπορεί κανείς να διανύσει την απόσταση μεταξύ ερασιτεχνικής έκφρασης και επαγγελματικής ενασχόλησης;  Πώς το ταλέντο μπορεί να καλλιεργηθεί, να αποκτήσει σχήμα, να ακολουθήσει κανόνες και πρακτικές ώστε να αποφέρει καρπούς;
Πώς το ενδιαφέρον και η αγάπη για τη στιχουργική μεταμορφώνονται σε δεξιότητα; Άραγε πώς γράφει κανείς στίχο για τη δισκογραφία του σήμερα;  Ποιές είναι οι γνώσεις και η κατάρτιση που απαιτούνται; 

Ερωτήματα που συναντά κάθε στιχουργός στα πρώτα του βήματα απαντώνται στο πλαίσιο του εργαστηρίου στιχουργικής, το οποίο θα φιλοξενηθεί στο Ίδρυμα Μιχάλης Κακογιάννης από τον Φεβρουάριο του 2012 με σκοπό την ουσιαστική επαφή με τον στίχο, όπως συναντάται στην πράξη της δισκογραφίας.

Το εργαστήριο είναι μια πρωτοβουλία εκπαιδευτικού περιεχομένου υπό την επιμέλεια του στιχουργού Νίκου Μωραΐτη, ενός αναγνωρισμένου επαγγελματία στιχουργού, ο οποίος από το 1997 έως σήμερα διαθέτει περισσότερα από 250 δημοσιευμένα τραγούδια στο ενεργητικό του και συνεργασίες με μερικά από τα σημαντικότερα πρόσωπα της σύγχρονης δισκογραφίας. 

Το εργαστήριο απευθύνεται σε όλους όσοι γράφουν ερασιτεχνικά στίχο ή ενδιαφέρονται για τον στίχο στο τραγούδι. 
Το πρόγραμμα περιλαμβάνει 12 δίωρες συναντήσεις, μία ανά εβδομάδα, στις οποίες προσεγγίζεται η στιχουργική τέχνη μέσα από την εφαρμογή της διαδραστικής σχέσης μεταξύ των μελών της ομάδας, αλλά και την πρακτική επεξεργασία του στίχου.

Οι συναντήσεις περιλαμβάνουν:
• Αναλύσεις στίχων σημαντικών στιχουργών κυρίως με βάση τη θέση τους στο ελληνικό τραγούδι.
• Συζητήσεις της ομάδας γύρω από στίχους που έχουν γράψει τα μέλη της. 
• Δοκιμές των μελών της ομάδας να γράψουν στίχο πάνω σε μελωδίες που θα τους παραχωρηθούν από συνεργαζόμενους συνθέτες. 
• Εργασίες ανά ομάδες με θεματική το έργο μεγάλων στιχουργών. 
• Επισκέψεις και παρακολούθηση  ομιλιών -συνομιλίες με σημαντικά πρόσωπα του τραγουδιού και της δισκογραφίας (Στιχουργοί, συνθέτες, τραγουδιστές, παραγωγοί δίσκων, στελέχη δισκογραφικών εταιριών και ραδιοφωνικοί παραγωγοί).
Πληροφορίες και δηλώσεις συμμετοχής έως 9 Μαρτίου 2012,
στα ταμεία του Ιδρύματος στο τηλ. 210 3418579 από Δευτέρα έως και Παρασκευή 11:00 - 14:00 ή στο Email: info@mcf.gr. 

Περιορισμένος αριθμός συμμετοχών 
Θα τηρηθεί σειρά προτεραιότητας.

Κόστος Συμμετοχής: €300  
-12 Δίωρες Συναντήσεις, μία ανά εβδομάδα, στη διάρκεια 3 μηνών-

Βιογραφικά Στοιχεία


Ο Νίκος Μωραΐτης γεννήθηκε στην Αθήνα το 1973. Είναι απόφοιτος της Νομικής Σχολής του Πανεπιστημίου Αθηνών και κάτοχος μεταπτυχιακού διπλώματος του Τμήματος Επικοινωνίας και ΜΜΕ του Πανεπιστημίου Αθηνών. Έχει εργαστεί ως δημοσιογράφος σε Τύπο, ραδιόφωνο και τηλεόραση. Από το 2003 επιμελείται τις εκπομπές του Λευτέρη Παπαδόπουλου στην κρατική τηλεόραση. 

Ως στιχουργός έχει γράψει για τις φωνές των: Ελευθερίας Αρβανιτάκη, Δήμητρας Γαλάνη, Άλκηστης Πρωτοψάλτη, Βίκυς Μοσχολιού, Γιώργου Νταλάρα, Χαρούλας Αλεξίου, Δημήτρη Μητροπάνου, Γιάννη Πάριου, Γιάννη Κότσιρα, Μιχάλη Χατζηγιάννη, Αντώνη Ρέμου, Έλλης Πασπαλά, Ελένης Τσαλιγοπούλου, Κώστα Μακεδόνα κ.α. 

Μερικά από τα τραγούδια του είναι:
«Ο άγγελός μου», «Μην ορκίζεσαι», Δε μιλώ για μια νύχτα εγώ», «Δε φεύγω», «Σβήσε το φεγγάρι», «Τα χάρτινα», «Χέρια ψηλά», «Και πάλι παιδί», «Σε θέλω εδώ», «Κλειστά τα στόματα», «Κούκλα σπασμένη», «Εγώ για σένα», «Κάνε το χειμώνα καλοκαίρι» «Η αγάπη που πάει» κ.α.

Έχει τιμηθεί με το Βραβείο Στίχου «Σώτια Τσώτου» το 2005.

******

ΕΡΓΑΣΤΗΡΙΑ ΑΠΟ ΤΟ ΕΛΛΗΝΙΚΟ ΚΕΝΤΡΟ ΚΟΥΚΛΟΘΕΑΤΡΟΥ


Βιωματικά Εργαστήρια Κουκλοθεάτρου

για Εκπαιδευτικούς 
στο πλαίσιο εορτασμού της 
Παγκόσμιας Ημέρας Κουκλοθέατρου 2012
Μάρτιος 2012
Το Ελληνικό Κέντρο της Διεθνούς Ένωσης Κουκλοθεάτρου UNIMA - Ελλάς, σε συνεργασία με το Ίδρυμα Μιχάλης Κακογιάννης και την Τεχνόπολις Δήμου Αθηναίων, διοργανώνει Βιωματικά Εργαστήρια Κουκλοθεάτρου για Εκπαιδευτικούς στο πλαίσιο του εορτασμού της Παγκόσμιας Ημέρας Κουκλοθέατρου 2012.


Συνοπτικά τα εργαστήρια και οι εισηγητές:

· Η μεταμόρφωση της πεταλούδας: παίζοντας με μετάξι και μαλλί - Ιουλία Βεντουράτου

· ΚΟΥΚΛΟ αφ ΑΙΡΕΣΗ, ΚΟΥΚΛΟ αν ΑΙΡΕΣΗ, ΚΟΥΚΛΟ προσ ΘΕΣΗ - Τάκης Σαρρής. Θέατρο της κούκλας

· Κατασκευή θεατρικού προσωπείου - Σπύρος Παπαχρήστου. Τα φτερά του μύθου

· Γαντόκουκλα από Αφρολέξ Συνοδοιπόρος Εκπαιδευτικού: Κατασκευή και Εμψύχωση - Εμμανουέλα Καποκάκη. Πράσσειν Άλογα

· Εργαστήριο κατασκευής και εμψύχωσης κούκλας “μαροτ” - Νίκος Τόμπρος – Ελένη Παναγιώτου. Θέατρο μαριονέτας ΑΝΤΑΜΑΠΑΝΤΑΧΟΥ

· Βιωματικό σεμινάριο ''το ραγισμένο δοχείο'' - Αριστέα Κοντραφούρη

· Εργαστήριο κατασκευής φιγούρας Καραγκιόζη - Σωτηρία Καραπατάκη
Διοργάνωση:
UNIMA ΕΛΛΑΣ

Με την υποστήριξη:
Ίδρυμα Μιχάλης Κακογιάννης,
Τεχνόπολις Δήμου Αθηναίων

ΤΟ ΠΡΟΓΡΑΜΜΑ ΑΝΑΛΥΤΙΚΑ: www.mcf.gr
Απαραίτητη κράτηση θέσης
Για συμμετοχές τηλ.: 6974 291 513
********

ΠΑΡΑΣΤΑΣΕΙΣ ΓΙΑ ΠΑΙΔΙΑ & ΟΛΗ ΤΗΝ ΟΙΚΟΓΕΝΕΙΑ

ΑΦΗΓΗΣΗ για όλη την οικογένεια
Παραστάσεις: Κυριακή 4, 11, &  18  ΜΑΡΤΙΟΥ 2012, στις 12:30

"Περνούν εικόνες απ’ τα μάτια μου…"

Ιστορίες και παραμύθια που «ζωντανεύουν»

Κάθε Κυριακή κι άλλα παραμύθια!!!

Με την παραμυθού Σάσα Βούλγαρη

Σχεδιασμένο ειδικά για το Ίδρυμα Μιχάλης Κακογιάννης

ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ!

Αφηγήσεις ιστοριών και παλιών παραμυθιών, για μικρά και για μεγάλα παιδιά. Κάποτε οι άνθρωποι έφτιαχναν τις δικές τους «ταινίες» με τα μάτια της φαντασίας τους. Η παραμυθού Σάσα Βούλγαρη ζωντανεύει τα παλιά παραμύθια, χωρίς μηχανές: με εργαλεία της το λόγο, τους φωνητικούς αυτοσχεδιασμούς και τα τραγούδια της, τον τρόπο που αξιοποιεί τα ρούχα και τα παράξενα μουσικά της όργανα, φερμένα από όλο τον κόσμο, αφηγείται τις ιστορίες της, χωρίς σκηνικά και χωρίς ειδικά εφέ!!! 

Ένα πρόγραμμα σχεδιασμένο ειδικά για το ΙΜΚ.  Κατόπιν συνεννόησης διοργανώνονται αφηγήσεις και για σχολεία.

ΠΡΟΓΡΑΜΜΑ ΦΕΒΡΟΥΑΡΙΟΥ

ΔΡΑΚΟΙ κι ακόμα περισσότεροι... ΔΡΑΚΟΙ!!!
Σπηλιές απάτητες, δολερά νερά μαυρισμένα... Τόποι της Καταχνιάς και του Τρόμου και το αθάνατο νερό φυλαγμένο καλά, από φίδια με δώδεκα κεφάλια! Αλλά και αυγά σμαραγδένια σαν πετράδια λαμπερά με δύναμη μαγική! Μυστικά που προφυλάσσονται καλά και θησαυροί καλά κρυμμένοι που λίγοι γνωρίζουν τα μυστικά τους!

Μα τι είναι τελικά οι Δράκοι; Είναι άντρες υψηλόκορμοι, άγριοι και τρομεροί; Είναι φίδια με πολλά – πολλά κεφάλια; Έχουν γενειάδα μαύρη φοβερή και μακριά, ή φλόγες πετούν από τα κοφτερά σαγόνια τους; Άραγε φυλάγουν μόνο θησαυρούς ή κρατούν καλά τα πιο μεγάλα μυστικά της γνώσης; Τελικά τι πλάσματα είναι αυτοί οι Δράκοι και που ζούνε; Κλέβουν τις βασιλοπούλες ή άραγε καμιά φορά βοηθούν τα παλικάρια;

Αν θέλετε να μάθετε τα μυστικά των Δράκων, η παραμυθού Σάσα Βούλγαρη σας περιμένει για να σας μυήσει στη μαγεία τους: Δράκοι φλογοβόλοι, δράκοι τριχωτοί, Δράκοι κουτοί και Δράκοι δολεροί, από την Κίνα, την Ιαπωνία, την Ρωσία, την Βόρεια Ευρώπη και φυσικά την Ελλάδα!!!
Κυριακή 4 Μαρτίου 2012
· Τρία Κίτρα Χρυσά
· Αθάνατο Νερό

Κυριακή 11 Μαρτίου 2012

· Ο Δοντάς!!!

· Αη-Γιώργης καβαλάρης, Δρακοκτόνος

Κυριακή 18 Μαρτίου 2012

· Το βουνό της Δράκαινας

· Τρία Βασίλεια! Χρυσό, Ασημένιο, Χάλκινο!
Διάρκεια: 60’

Ηλικίες: από 5 έως 105 ετών

Εισιτήριο:  8€, 

                     6€ Ομαδικό (άνω των 10 ατόμων)
             10 δωρεάν εισιτήρια σε άνεργους γονείς 

*****
ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή 

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς
Συνεχίζεται και τον Μάρτιο 2012 η πολύ επιτυχημένης συνεργασίας του ΙΜΚ με την Unima Ελλάς, που δίνει στέγη στην τέχνη της εμψύχωσης της κούκλας και προσφέρει στο κοινό, έναν τόπο συνάντησης υπό τη σκέπη ενός θεσμού, τις Κυριακές με Κουκλοθέατρο. Πολλοί και διαφορετικοί θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και για τις οικογένειές τους. 

Εναλλασσόμενες παραστάσεις: Κάθε Κυριακή στις 11:30

Αίθουσα: Black Box
Τιμή εισιτηρίων: 8€
Στο πλαίσιο της κοινωνικής πολιτικής του Ιδρύματος Μιχάλης Κακογιάννης και σε συνεργασία με την UNIMA ΕΛΛΑΣ σε κάθε παράσταση θα δίνονται 5 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά). 

Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας.
Κυριακή 4 Μαρτίου 2012, στις 11:30

"Ο Φαντασμένος άρχοντας και τα χρυσά καρυδότσουφλα"
από την ομάδα κουκλοθέατρου Κοκου-Μουκλό

 

Μια φορά και ένα καιρό ζούσε ένας φαντασμένος άρχοντας που ήθελε να γίνει Βασιλιάς - να αποκτήσει τη Μεγάλη Κορόνα -  μα  τίποτα καλό δεν είχε πάνω του. Ήταν πάντοτε κακόκεφος και κακομούτσουνος και τυραννούσε τον λαό του…  Και γιατί η κακία του τελειωμό δεν είχε, κάθε τόσο κατέβαινε στο χωριό και απαιτούσε από τους φτωχούς χωρικούς να του δώσουν ότι είχαν και δεν είχαν… 

Στο παλάτι του είχε παραγεμίσει τις αποθήκες με αγαθά και τρόφιμα που στερούσε από τον λαό του, μα δεν τον ένοιαζε καθόλου…

…Η μαγική καρυδιά και τα χρυσά καρυδότσουφλα θα τον έκαναν Βασιλιά….

Όμως ένα μικρό κοριτσάκι του αλλάζει τα σχέδια και στο τέλος η Βασίλισσα αντί για τη Μεγάλη Κορόνα του δίνει ένα καλό μάθημα…

Μία παράσταση που συνδυάζει το κουκλοθέατρο με το παιδικό θέατρο

Συντελεστές

Κούκλες - Σκηνικά: ομάδα Κοκου-Μουκλό
Κοστούμια:  ΚΙΚΙ
Συμμετέχει ο ηθοποιός Γιάννης Κουμούνδρος
Για παιδιά από 3,5 και πάνω

Διάρκεια: 50΄

Η ομάδα Κοκου-Μουκλό ιδρύθηκε το 2003 από τις  κουκλοπαίκτριες Βάσω Γιαρένη και Ηρώ Θεοδώρου με τη νομική μορφή της Αστικής Μη Κερδοσκοπικής Εταιρίας.
Από το 2003 έχει σαν μόνιμη έδρα το εργαστήριο Κουκλοθεάτρου “Κοκου-Μουκλό”

Μέχρι σήμερα έχει ανεβάσει επτά παιδικές παραστάσεις και δύο παραστάσεις για ενήλικες. Η ομάδα έχει συνεχή παρουσία από το 2003 στο χώρο του κουκλοθέατρου δίνοντας παραστάσεις σε μόνιμη βάση στο κουκλοθέατρο “Κοκου-Μουκλό” καθώς και σε σχολεία, θέατρα, φεστιβάλ, ενώ τους θερινούς μήνες περιοδεύει σε Δήμους όλης της Ελλάδας. 

Στο πέρασμα του χρόνου η ομάδα έχει πλαισιωθεί με αξιόλογους νέους συνεργάτες, μουσικούς, φωτιστές, ηθοποιούς, σκηνογράφους,  ενδυματολόγους, συγγραφείς κ.ά.Στόχος της είναι μέσα από τη συνεργασία με άλλες τέχνες και καλλιτέχνες, η ομάδα να εξελίσσεται εκφραστικά, τεχνικά και αισθητικά.

Η ομάδα είναι ενεργό μέλος του Ελληνικού Κέντρου της Διεθνούς  Ένωσης Κούκλας UNIMA, (Union Internationale de la Marionnette).
****
Κυριακή 11 Μαρτίου 2012, στις 11:30

"Μια σταλιά ρεβίθια και μια χούφτα... παραμύθια!"

με την Εύη Γεροκώστα

Μία παράσταση που συνδυάζει την αφήγηση παραμυθιού με το κουκλοθέατρο

Συνοδεύει στο σαξόφωνο η Βάσω Μανδρώνη

Μια φορά κι έναν καιρό, η παραμυθού Εύη Γεροκώστα και μια μικρή κούκλα, η Λάμπεια, ταξίδεψαν σε τόπους μακρινούς και παράξενους. Είδαν κι άκουσαν πολλά… Κάποτε αποφάσισαν να πάρουν το δρόμο του γυρισμού. Τι έφεραν μαζί τους; Μια σταλιά ρεβίθια και μια χούφτα... παραμύθια!, που τα μοιράζονται με μικρούς και μεγάλους. 

Συντελεστές:

Αφήγηση παραμυθιού: Εύη Γεροκώστα
Κούκλα - Αντικείμενα: Ομάδα Κοκου-Μουκλό 

Συνοδεύει στο σαξόφωνο η Βάσω Μανδρώνη 

Για παιδιά από 3,5 και πάνω

Διάρκεια: 50΄
Η Εύη Γεροκώστα γεννήθηκε το 1977 στην Αθήνα. Σπούδασε Γαλλική Φιλολογία στο Πανεπιστήμιο Αθηνών και λογοτεχνική μετάφραση στο Κέντρο Λογοτεχνικής Μετάφρασης του Γαλλικού Ινστιτούτου. Εργάστηκε σε οργανώσεις προστασίας του περιβάλλοντος (Σύλλογος για την Προστασία της Θαλάσσιας Χελώνας, Ελληνική Ορνιθολογική Εταιρεία), στο ΕΚΕΜΕΛ-Ευρωπαϊκό Κέντρο Μετάφρασης Λογοτεχνίας και Επιστημών του Ανθρώπου, ενώ από το 2004 είναι υπεύθυνη του τμήματος εκπαιδευτικών προγραμμάτων στο Εθνικό Κέντρο Βιβλίου (ΕΚΕΒΙ). Παράλληλα μεταφράζει λογοτεχνία από τα γαλλικά, ενώ τα τελευταία χρόνια ασχολείται και με τη συγγραφή ιστοριών για παιδιά. Το 2002 μια κόκκινη κλωστή την έφερε στο δρόμο των παραμυθιών. Αφηγείται επαγγελματικά σε μικρούς και μεγάλους από το 2003 και παραστάσεις της έχουν φιλοξενηθεί σε σχολεία, βιβλιοθήκες, βιβλιοπωλεία, μουσικές σκηνές, θέατρα, φεστιβάλ κ.α., στην Ελλάδα και το εξωτερικό. Το ρεπερτόριό της  περιλαμβάνει ιστορίες από τις τέσσερις γωνιές του κόσμου, προφορικής παράδοσης ή γραπτής λογοτεχνίας, που άκουσε, διάβασε, έγραψε ή μετέφρασε,  κυρίως όμως ιστορίες που τη «διάλεξαν».

Κυριακή 18 Μαρτίου 2012, στις 11:30

"Όταν η Κόκκινη Κλωστή Χάθηκε στο Μεγάλο Δάσος"

ΦΤΟΥΞΕΛΕΥΤΕΡΙΑ
ομάδα κουκλοθέατρου και αφήγησης παραμυθιών

Υπάρχουν άραγε ξυπνητήρια στο Μεγάλο Δάσος…;

Υπάρχει άραγε σκαντζόχοιρος στο γνωστό παραμύθι της Κοκκινοσκουφίτσας…;

Υπάρχουν άραγε κεφάλια γαμπροί… και νύφες ρακέτες…;

Υπάρχουν άραγε Μπακάκοι - Καλικάτζαροι με ορέξεις τρελές που μιλούν σε γλώσσες ξένες μαγικές…;

Όταν η κόκκινη κλωστή χάνεται στο μεγάλο δάσος… Όλα είναι πιθανά!

Παράσταση κουκλοθέατρου και αφήγηση λαϊκών παραμυθιών με ζωντανή μουσική και τραγούδια. Κούκλες, αντικείμενα και άνθρωποι συναντιούνται σε έναν κόσμο που δεν υπάρχει ο φόβος… στον κόσμο της Ελληνικής λαϊκής παράδοσης και μουσικής… 

Συντελεστές

Αφήγηση – κιθάρα: Κωσταντής Μιζάρας 

Εμψύχωση κούκλας και αντικειμένων: Αγγελική Γουναρίδη
Διάρκεια 60΄
Για παιδία ηλικίας 3 ετών και πάνω

******
MCF BAR- RESTO
'round Midnight Concerts

In the mood for love 

16, 23 & 30 Μαρτίου 2012, στις 23:00

Στο πλαίσιο του 'round Midnight Concerts, το MCF BAR  RESTO φιλοξενεί τον musical performer Αναστάση Δεληγιάννη για 3 κονσέρτα γεμάτα συναίσθημα. 

Την Παρασκευή 16, την Παρασκευή 23 και την Παρασκευή 30 Μαρτίου 2012, στις 23:00,    ο Αναστάσης Δεληγιάννης κάνει μια αναδρομή σε μουσικές και τραγούδια από τα πλέον γνωστά Μιούζικαλ  της παγκόσμιας μουσικής σκηνής όπως τα West Side Story, Phantom of the Opera, Les Misérables, αλλά και σε  τραγούδια από τη χρυσή εποχή του ελληνικού κινηματογράφου και τραγούδια που αγαπήσαμε από τις υπέροχες ερμηνείες της Μαρινέλλας, του Γιάννη Πουλόπουλου, του Δημήτρη Χορν κ.α.
Στο πιάνο συνοδεύει ο μαέστρος Αλέξανδρος Μπαζάνης. 
O Αναστάσιος Δεληγιάννης σπούδασε χορό στην επαγγελματική σχόλη της Nικης Kονταξακη και τη σχολή του "Γκες Mιχωφ". Υπότροφος - πτυχιούχος του London Studio Center  τμήμα  musical theater performance. Πτυχιούχος του Jacobs Pillow στη Βοστώνη από το musical theatre arts. Έχει εργαστεί με  τον Φωκά Ευαγγελινο, τον Πάνο Μεταξόπουλο κ πλήθος ελλήνων χορογράφων. Έχει συμμετάσχει σε παραγωγές της ΕΛΣ,   του Greenwich Theatre (Λονδίνο),  στο ΜΜΑ με την Μαριάννα Τόλη σε μιούζικαλ. Διδάσκει χρόνια σε σχολές χορού με κυριότερες του Φωκά Ευαγγελινου και της Μαρίας Σταύρου, όπου ασχολείται με τεχνικές μιούζικαλ σε φωνητικό κ χορευτικό επίπεδο. Το 2011, στα Special Olympics,  εργάστηκε ως καλλιτεχνικός βοηθός του Φωκά Ευαγγελινου κ χορογράφος, όπως επίσης  ως συντονιστής ροής κ stage manager σταδίου των τελετών έναρξης κ λήξης.

Ώρα: 23:00
Είσοδος: χωρίς εισιτήριο, ελάχιστη κατανάλωση 10€ το πρώτο ποτό, 

     2ο ποτό 7€, μπύρες και κρασί ποτήρι 4€
Προηγούνται οι κρατήσεις για φαγητό 
(Τιμές: Ορεκτικά 5,00 - 6,00 €, Σαλάτα 7,00 €, Κυρίως 10,00 - 11,00 €) 

Τηλέφωνο κρατήσεων: 6937 037 040 (καθημερινά από τις 19:00)
Αίθουσα: MCF coffee | bar | resto, 3ος Όροφος

ΑΚΟΥΩ ΦΩΝΕΣ
ΑΠΟ 5/3 ΕΩΣ 3 /4/2012 

Κάθε Δευτέρα & Τρίτη, στις 21:00

Πως θα σου φαινόταν αν κάποιος μπορούσε να ακούσει τις σκέψεις σου, πως θα ένιωθες αν εσύ άκουγες τις σκέψεις των άλλων, θα γελούσες? Θα τρόμαζες? Θα ένιωθες αμήχανα? Ποιος ξέρει... ήρθε η ώρα να μάθεις... η ομάδα «ΣΤΙΓΜΑ» και η "WHATEVER productions" παρουσιάζουν την παράσταση ΑΚΟΥΩ ΦΩΝΕΣ...  Μια παράσταση που σίγουρα θα σε κάνει να την "ακούσεις"...
 

Πρόκειται για μια σύγχρονη κωμωδία που εμβαθύνει στην πολυπλοκότητα της ανθρώπινης σκέψης, στη μοναξιά και στη δυσκολία επικοινωνίας των δυο φύλλων.  Σατιρίζει την ευκολία με την οποία χαρακτηρίζουμε κάποιον σύμφωνα με την εικόνα του. Τρεις νέοι άνθρωποι μέσα σε ένα μπαρ ενώ έχουν ανάγκη, ο καθένας για τους δικούς του λόγους, να έρθουν σε επαφή, αυτό ματαιώνεται από τους φόβους, τις ανασφάλειες και τα βεβιασμένα συμπεράσματα που γεννά η σκέψη. 
 

 

ΣΥΝΤΕΛΕΣΤΕΣ
Κείμενο: ΟΜΑΔΑ ΣΤΙΓΜΑ

Σκηνοθεσία: ΓΡΗΓΟΡΗΣ ΠΑΤΡΙΚΑΡΕΑΣ 

Μουσική, SOUND DESIGN: TIN BOX STUDIO
Φωτογραφία: ΑΜΑΝΤΑ ΣΟΦΙΑΝΟΠΟΥΛΟΥ

Γραφίστας: ΓΙΑΝΝΗΣ ΜΑΡΤΖΟΥΚΟΣ

Παραγωγή: WHATEVER PRODUCTIONS
 
ΟΜΑΔΑ ΣΤΙΓΜΑ
ΡΟΥΛΑ ΑΝΤΩΝΟΠΟΥΛΟΥ

ΑΜΑΝΤΑ ΣΟΦΙΑΝΟΠΟΥΛΟΥ

ΔΗΜΗΤΡΗΣ ΝΙΚΟΛΟΠΟΥΛΟΣ

 

ΑΚΟΥΩ ΦΩΝΕΣ 
ΑΠΟ 5/3 ΕΩΣ 3 /4/2012

Κάθε ΔΕΥΤΕΡΑ ΚΑΙ ΤΡΙΤΗ ΣΤΙΣ 21.00 

ΔΙΑΡΚΕΙΑ: 75'

ΤΙΜΗ ΕΙΣΙΤΗΡΙΟΥ- 7 ΕΥΡΩ

MCF BAR- RESTO 
Junk Food
 Έκθεση κολάζ του Τζώρτζη Ταταύλαλη
Έως 30 Απριλίου 2012
Flyer, διαφημιστικά, φωτογραφίες είναι τα υλικά που χρησιμοποίησε ο Τζώρτζης Ταταύλαλης για να φτιάξει τις φιγούρες που παρουσιάζει στην  έκθεση  του Junk Food, που παρουσιάζεται στο MCF Bar,  έως  30 Απριλίου 2012. 
Ο Τζώρτζης Ταταύλαλης ασχολείται επαγγελματικά και μη, με πολλά ιδιαίτερα αισθητικά πεδία: Ρούχο, συνθέσεις, διακοσμητική, κολλάζ. Οι κολλάζ πίνακές του απεικονίζουν ένα μέρος μόνο των δεξιοτήτων του. Εκθέτουν επίσης τον οίστρο της φαντασίας και το άγχος των συναισθημάτων του. Ο ίδιος λέει ότι «όλα άρχισαν σαν παιχνίδι». Τελικά το παιχνίδι, έγινε στα χέρια του, μια πολύ σοβαρή, πολύ στιβαρή υπόθεση.

Έκθεση κολάζ του Τζώρτζη Ταταύλαλη

Junk Food 
έως Τρίτη 30  Απριλίου 2012
Κλειστά: από 11-16 Απριλίου 2012
Αίθουσα: 

MCF Bar
Ώρες λειτουργίας: 
Δ-Κ  από τις 19:00
ΕΙΣΟΔΟΣ ΕΛΕΥΘΕΡΗ
********
Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Iστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC

Υποστηρικτές Ιδρύματος Μ. Κακογιάννης
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5 
    Ως 3

e-go                       ελculture.gr                 clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

